**Қ. Өскенбай атындағы Қима орта мектебі**

**Баяндама**

**«Оқушылардың танымдық қабілеттерін SMART технология элементтерін**

**қолдану арқылы дамыту»**

**Бастауыш сынып мұғалімі:Молдагалиева Асемгуль Камалиденовна**

 **2020 жыл**

**Развитие познавательных способностей учащихся с применением элементов**

**SMART технологий.**

 Сегодня одна из значимых задач, стоящих перед учителем-это дать учащимся качественное образование. Самой основной целью для учителя является-проведение интересного, насыщенного урока. Применение современных технологии помогает достичь цели урока.

 В процессе урока многие технологии направлены на совершенствование личности, на создание основы доступного образования.

 Основа знаний закладываются в начальном звене. Учащимся начальных классов интересно всё познать, увидеть своими глазами, прикоснуться руками. При объяснении урока учитель должен следовать от простого к сложному, создавать возможности для получения качественного образования. В достижении этого помогает использование SMART технологии. Требование новых технологий-это достижение поставленных целей в процессе урока, развитие мышления, активизация учебно-познавательных действий. Сегодня мировые передовые технологии и инновационные поиски широко применяются в отечественной системе образования. Поэтому я на своих уроках активно применяю элементы Smart технологии.

**Оқушылардың танымдық қабілеттерін SMART технология элементтерін**

**қолдану арқылы дамыту**

Қазіргі кезеңде мектеп мұғалімінің алдында тұрған маңызды, жауапты міндеттердің бірі- оқушыға тиянақты білім беру. Ұстаз үшін ең негізі мақсат-әр сабағын түсінікті, тартымды, тиімді өткізу. Оны жүзеге асырудың и бір жолы-заман талабына сай жаңа технологияларды қолдану.
 Оқыту барысында қолданылып жүрген көптеген технологиялар жеке тұлғаның жетілуіне, оқудың тиімділігінің негізін құруға бағытталған.
 Білім негізі бастауыштан басталады. Бастауыш сынып оқушысы әр нәрсені білуге құмар,көзбен көріп, қолымен ұстағанды ұнатады. Бір сарынды оқудан тез жалығады, себебі зейіндері тұрақсыз болып келеді. Мұғалім сабақ түсіндірген кезде оқушыға аса күш түсірмей жеңілден ауырға қарай, жалықтырмай, оқушының тиянақты білім алуына, мүмкіндіктер туғызуы қажет.  Оны жүзеге асырудың бір жолы – заман талабына сай SMART технологиясын қолдану [1].

Жаңа технология үрдістерінің талабы - оқушыларға білім беруде белгіленген мақсатқа жету, оқушылардың іс - әрекеті арқылы ойлау дағдыларын, оқу - танымдық іс - әрекетін белсендіре отырып, сабақтағы мақсатты жүзеге асыруға қол жеткізу. Бүгінде әлемдік озық технологиялар мен жаңашыл ізденістер отандық білім жүйесінде кең қолданысқа ие болып отыр. Smart технологиясының элементтерін мен де өзімнің сабағымда қолданып жүрмін.

«SMART» сөзі ағылшын тілінен аударғанда «Ақылды» дегенді білдіреді. SMART критерийлеріне талдау жасар болсақ, «Ақылды мақсаттарға» қойылатын негізгі талаптар төмендегідей:

S (Specific) – мақсат, оны екі жақты түсінуге болмайтындай, айқын, дәл, нақты болуы керек.

М (Measurable) – мақсат сандық және сапалық критерийлер арқылы қол жеткендігін анықтауға болатындай өлшенетін болуы керек.

А (Achievable) – мақсат, сыртқы мүмкіндіктердің көмегінсіз, қолдағы бар қорлар арқылы жүзеге асыруға болатындай қолжетімді болуы керек.

R (Relevant) – мақсат өзгермелі жағдайда өзекті болатындай, өзгерістер қажеттіліктерге сай келетіндей шынайы болуы керек.

Т (Time-limited) – мақсат шектеулі мерзімде қол жеткізуге болатындай уақытпен шектеулі болуы керек [2].

SMART технологиясын пайдаланып оқыту төмендегідей мақсатты көздейді:

-  Оқушылардың ақпаратпен жұмыс жасау іскерлігін қалыптастыру арқылы коммуникативті қабілеттерін, ақыл-ойын, танымдық және шығармашылық  қабілеттерін дамыту;

- алған білімдерін практикалық іс-әрекетте қолдануға үйрету;

- заман талабына сай іскер, жан — жақты, терең білімді, интеллектуалдық деңгейі жоғары дамыған шәкірт тәрбиелеу.

Ақпараттық технологиялардың бірі – интерактивтік тақта, мультимедиялық және он-лайн сабақтары. Оқыту үрдісін компьютерлендіру мақсатында интерактивті тақтамен жұмыс жасау тиімді. Қазіргі уақытта Қазақстанның жалпы орта білім беретін мектептерінің барлығы дерлік интерактивті тақтамен қамтамасыз етілген. Өзім жұмыс жасайтын мектепте жаңа ақпараттық технологияларды қолдану кеңінен қарастырылған [3].

Өзімнің іс-тәжірибемде қолданылып  жүрген smart  құрылғылардан келесі ақпарат құралдары:

-         интербелсенді тақта;

-         мультимедиа;

-         ғаламтор кеңістігі;

-         электронды оқулық;

-         смартфон, планшет.

 Өзімнің тәжірибеме тоқталып кетсем: өз сабақтарымда интерактивті тақта арқылы аудио мен видео жазбаларды, анықтамаларды, ережелерді, электронды оқулықтарды компьютер арқылы енгізіп, белгілі бір тақырып бойынша сабақта қолданамын. Математика пәнін оқытуда оқушыларды жеке, топпен жұмыс жасау негізінде білімберу, «SMART»технологиясын пайдалану барысында оқушылардың пәнге деген қызығушылықтары өзгеріп, өз бетінше ізденіп, сыни тұрғыдан ойлау қабілеттерінің артқаны байқалды. Әр сабағымызды қызықты, өзгеше өткізу үшін, әр пән бойынша көптеген жұмыстар жасауға тура келеді. Бастауыш сынып сабақтарында SMART технологиясы арқылы берілетін білім оқу материалын жүйелі беруге, ақпаратты көруге, есте сақтауға, қатысымдық тұрғыдан меңгеруге, қазақша тілдік қатынасты игеруге мүмкіндік береді. Мысалы, 2-сыныпта қазақ тілі сабағында «Мәтін түрлері» тақырыбын өткенде интерактивті тақтаны тиімді пайдалану арқылы, интербелсенді тақтадан оқушылар «Мақта қыз бен мысық» ертегісін көре отырып бірнеше тапсырмалар орындады. Сабақ өткізу барысында бір тәсілмен ғана шектелмей, оқушылардың жас ерекшеліктеріне байланысты жаңа ақпараттық технологияларды қолданып жүрмін. Атап айсақ, бұл сабақта оқушылар планшетпен де жұмыс істеді. Планшеттен «Сөзді тап» ойынын ойнап, тапқан сөздерінен сөйлем құрастырып, сөйлемдерін талдады. Сабақта онлайн-режимде бейнежазба (видео) қолданамын. Интерактивтітақтаға аудио таспадағы өлеңдерді, анықтамаларды, ережелерді, электронды оқулықтарды компьютер арқылы енгізіп, белгілі бір тақырып бойынша сабақта қолданамын. Бұл көрнекі құралдар арқылы тақырыпты ашып ғана қоймай, сонымен қатар оқушыға жеткізуге көп көмегін тигізеді. Берілген тақырып бойынша әрбір оқушы жаттығулар мен тапсырмаларды орындап, тестілер шешіп, семантикалық карталар және сызбалармен жұмыс жасауға дағдыланады. Мазмұны қиындау күрделі бір үлкен тақырыптың бөліктерін өтіп қарастырғанда қосымша бейнехабар және клиптер қажетті элемент болып табылады. Бейнеклиптер уақыт масштабын өзгертуге және көріністерді тез және жай түрде көрсетуге пайдалы болып келеді. Интерактивті тақтаны оқушылардың жас ерекшеліктеріне, оқу деңгейлеріне қарай әртүрлі тақырыпта материалдар енгізіп қоюға болады, сонымен қатар енгізілген ақпаратты кез-келген керек уақытта ойланбай қолдануға болады.

SМАRT оқыту мақсаты мен міндеттерін анықтауға қолданылады. Смарттың талаптары : нақты, қолжетімді, шындыққа сай белгілі бір уақыт аралығымен шектелген. Менің өз сабағымда қойған мақсатым : «Күн шыққанда» өлеңін мәнерлеп оқып танысу. Күз мезгілінің жомарттылығын түсіну. Күзайының ерекшеліктерін ажырата алу. Келесі тапсырмаға тоқталсам мақсаттағы оқытудың нәтижелері мұғалім үшін де, оқушы үшін де айқын болады. Мен өзімнің қазақ тілінен қосымша сабағында Н дыбысы және әріпі сабағына смартқа сәйкес құрдым. Н дыбысының дауыссыз дыбыс екенін білу. Н әріпі бар сөздер айта алу. Сөздерден сөйлем құрай алу. Мен үшін әрбір сабаққа жаңа ақпараттық технологияларды, қандай да бір жаңалықтарды, озық жаңа тәжірбиелерді пайдалану жетістіктерге жетелеп, өзімнің әрбір сабағыма озық технологияларды пайдалану жақсы нәтижелер бергенін көрудемін [4].

 Қазақ тілінен «SMART» технологиясының элементтерін пайдалана отырып, мектебіміздің бастауыш сынып мұғалімдеріне арнап «Зат есім» тақырыбында ашық сабақ өткіздім. Оқушылардың қызығушылығын ояту мақсатында интербелсенді тақтадан «Алдар көсе» атты ертегісін көрсеттім және сабақтың тақырыбы зат есім болғандықтан оқушыларға логикалық тапсырма берілді. Мағынаны тану бөлімінде оқушылар планшетпен жұмыс істеді, яғни оқушылар бір-біріне зат есімі бар жұмбақтар жасырды. Ал, «Жасырынған сөзді тап» ойынын ойнағанда, планшеттен тауып алған сөздерден дара және күрделі зат есімі бар сөйлемдер құрады. Сабақтың соңында «Көру диктанты» жазылды, оқушылар мәтінді оқып, берілген мәтіннен зат есімдерді теріп планшеттеріне жазды.

 Әрбір сабағым қызықты өту үшін тақырыпқа сәйкес планшет арқылы play market жүйесінен алынған өте қызықты ойын жаттығуларын сабақтарымда пайдаланамын. Мысалы: математика сабағында логикалық жаттығулар, белгісіз санды табу, есеп шығару сияқты тапсырмаларды орындайды. Қазақ тілі сабағынан артық сөзді тап, сөйлемді толықтыр, жұмбақты шеш деген тапсырмаларды орындайды. Әліппе сабағынан дыбыстарды жаттау, қайталау, оқу, кестені толтыру, дыбыс түрлерін ажырату тапсырмаларын орындайды. Осындай ойындар түрлерін сабақ барысында ойын түрінде қолданамын және оқушылардың ойлау, есте сақтау, сөйлеу, жазу қабілеттерін арттыруға көптеген көмегін тигізеді.

1. «Логикалық жаттығулар» ойыны қазақ тілі сабағында, ал мақал-мәтелдер, жұмбақтар, ертегілерді әдебиеттік оқу сабағында пайдалануға болады.
2. «Дыбыстар» ойыны дыбыстардың дауысты және дауыссыз екенін ажыратып ойнауға арналған.
3. «Көбейту кестесі», «Санды тап» деген ойын сандар қатарын табуға,

«Сандар» деген ойыны 10 көлемінде қосып азайтуға,

«Құрамын табу» деген ойын санның құрамын табуға арналған. Осы ойындарды 2-3 сыныптардың сабақтарына пайдалануға болады [5].

Осы SMART технологиясын қолдану аясында көптеген нәтижеге жетуге болады:

1. Оқушылардың сабаққа қызықты әрі белсенді қатысуына ықпал ете алады;
2. Сабаққа қажетті құралдарды ресурстар сайтынан алуға немесе интернетпен жұмыс жасауға болады;
3. Оқушылардың жеке және әлеуметтік қабілеттерін арттыра отырып, жұптық және топпен жұмыс жасауға көмектеседі;
4. Егер сабаққа керек материалдар әзір болса, сабақ жақсы өтуіне септігін тигізеді;
5. Оқушылардың өздеріне деген сенімі арттып, шығармашылықпен жұмыс жасаулары артады.

Қорыта айтқанда, бастауыш сынып сабақтарыңда SMART технология оқушының жаңа ақпаратты меңгеріп, өз бетінше ізденуіне, пәнге деген қызығушылығын арттыруда, мектепте алған білімін күнделікті өмірде жасқанбай қолдануға септігін тигізеді.

**Пайдаланылған әдебиеттер тізімі**

1.С.Т.Мұхаметжанова, Ж.Ә.Жартынова, Интерактивті  жабдықтармен  жұмыс жасаудың әдіс-тәсілдері. Алматы, 2008 ж

2. М. Мақсұтқанова, Интерактивті тақта. Оқыту-тәрбиелеу технологиясы, 2010ж.

3. Г.Байтилеуова, «Ақпараттық технологиялардың тиімділігі». Қазақстан мектебі. 2008 ж. №6

4. Құлқараев А. ««E-learning» электронды оқыту жүйесі және оның мүмкіндіктері./ /Электрондық мектеп. — №2 — 2013.

5. Ғаламтор желілері.